மணப்பாறையில் வெள்ளிக்கிழமை காலை கஜா புயலால் ஆயிரக்கணக்கான மரங்கள், 1,500-க்கும் மேற்பட்ட மின் கம்பங்கள் அடியோடு சாய்ந்தன. ஆயிரத்திற்கும் மேற்பட்ட வீடுகள் சேதமடைந்தன. குடிசை வீடுகள் தரைமட்டமாகின. செல்பேசி கோபுரங்கள் சரிந்தன. மின் கம்பிகள் அறுந்து வீடுகளிலும், சாலைகளிலும் விழுந்து கிடப்பதைக் காணமுடிகிறது. மின்சாரம் முழுமையாக துண்டிக்கப்பட்ட நிலையில், குடிநீர் தட்டுப்பாடு ஏற்பட்டுள்ளதால் உணவகங்கள் மூடப்பட்டுள்ளன. மின்சாரம் இல்லாமல் மக்களின் இயல்பு வாழ்க்கை முழுமையாக முடங்கியுள்ளது.